OzLabs/hebrew-wiki-articles huggingface dataset:
מוזיאון שלוש המהפכות (קוריאה הצפונית)

מיצג של טכנולוגיית ה[[כרייה בקוריאה הצפונית]]
מוזיאון שלוש המהפכות (בקוריאנית: 3대혁명전시관) הוא מוזיאון הממוקם בקוריאה הצפונית ושוכן באזור ריונמוט-דונג שמצפון לפיונגיאנג, בירת קוריאה הצפונית.
== פעילות ==
מטרת המוזיאון היא להציג ולהאדיר את שלוש המהפכות להן אחראי המייסד והמנהיג העליון של קוריאה הצפונית, קים איל-סונג: המהפכה האידאולוגית, המהפכה הטכנולוגית והמהפכה התרבותית.

מתחם המוזיאון כולל שש תערוכות המפרטות את הישגיה של קוריאה הצפונית בתחומי האלקטרוניקה, התעשייה הכבדה, החקלאות, החינוך והטכנולוגיה.<ref name="lonelyplanet">http://www.lonelyplanet.com/north-korea/pyongyang/sights/museums-galleries/three-revolutions-exhibition</ref> המוזיאון מפאר בין היתר את הישגי אידאולוגיית ג'וצ'ה, ואת הפיתוח התעשייתי והחקלאי שקוריאה הצפונית השיגה במרוצת השנים, וכולל גם תצוגה חיצונית של כלי רכב המיוצרים בקוריאה הצפונית.

מבנה המוזיאון עצמו מוכר הודות לעיצובו החיצוני בצורת כוכב לכת עם טבעות, בדומה לכוכב שבתאי. בכיפת המוזיאון ממוקם גם פלנטריום.

המוזיאון, שמקורו בתערוכה תעשייתית-חקלאית זמנית בשנת 1946, הפך באופן רשמי למוזיאון קבע בשנת 1983.

==קישורים חיצוניים==

* [https://koryogroup.com/travel-guide/three-revolutions-exhibition-north-korea-travel-guide Three Revolutions Exhibition | North Korea Travel Guide]

==הערות שוליים==

שלוש המהפכות
קטגוריה:קוריאה הצפונית: תרבות
דאצ'יה ספרינג

דאצ'יה ספרינג אלקטריק (באנגלית: Dacia Spring Electric) היא מכונית חשמלית קומפקטית במרכב קרוסאובר בעלת חמישה מקומות ישיבה, שמיוצרת על ידי דאצ'יה משנת 2021. היא נחשפה באוקטובר 2020<ref></ref>, ויצאה למכירה באירופה במרץ 2021<ref></ref>. במרץ 2020 הציגה דאצ'יה את דגם הקונספט המקדים<ref></ref>.

הספרינג היא המכונית החשמלית הראשונה של דאצ'יה<ref></ref>, וגם היא המכונית החשמלית הזולה ביותר באירופה. היא מיועדת בעיקר לעבודה בעיר.

מחיר הדגם בצרפת יחל ב-12,403 אירו (49,000 שקל).

== מפרט טכני ==
היא כוללת מנוע חשמלי המספק כ-44 כ"ס ומומנט מרבי של 12.7 קג"מ. היא מאיצה מ-0 ל-100 קמ"ש בתוך 19.1 שניות ומגיעה למהירות מרבית של 125 קמ"ש. סוללת ליתיום יון בקיבולת 27.4 קוט"ש המספקת טווח נסיעה חשמלי של 230 ק"מ, או בנסיעה עירונית בלבד 305 ק"מ.

ישנה אפשרות ללחוץ על כפתור במכונית המגביל את הספק המנוע ל-30 כ"ס ואת המהירות ל-100 קמ"ש ובכך ישנה אפשרות להגדיל את טווח הנסיעה בעוד כמה עשרות ק"מ.

דאצ'יה יעדה את המכונית לנסיעה עירונית (בתוך העיר), לכן שמה בה מנוע מאוד חלש.

== גלריה ==
<gallery widths="220" heights="135">
קובץ:2021 Dacia Spring Electric (France) rear view 01.png|מבט אחורי
קובץ:2021 Dacia Spring Electric (France) front view 02.png|מבט קדמי
קובץ:2021 Dacia Spring Electric (France) interior.png|מבט לפנים המכונית
קובץ:2021 Dacia Spring Electric (France) charging port.png|שקע הטעינה
</gallery>

== קישורים חיצוניים ==

== הערות שוליים ==

ס
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
מורי קופלר

מורי קופלר (באנגלית: Murray Koffler; 22 בינואר 1924) היה רוקח יהודי קנדי, נדבן.

==קורות חיים==
קופלר נולד בטורונטו להורים יהודים ילידי רומניה, הוא למד באוניברסיטת טורונטו, ב-1946 החל לעבוד כרוקח בחנות התרופות של אביו, ב-1962 ייסד את רשת בתי המרקחת "Shoppers Drug Mart". ב-1971 היה שותף בהקמה מחדש של העיתון Canadian Jewish News.

הוא עסק בנדבנות והיה פעיל בין היתר בארגון בני ברית, הוא ייסד את רשת סופר פארם וזאת לאחר שביקר בישראל והחליט להקים במדינה רשת דומה לזו שהקים בקנדה.

הוא גם תרם רבות למכון ויצמן והיה חבר בהנהלת המכון. על שמו נקראת מחלקה בבית חולים "Mount Sinai" בטורונטו.

==קישורים חיצוניים==

* 
* 

קטגוריה:רוקחים יהודים
קטגוריה:קנדים ממוצא יהודי-רומני
קטגוריה:נדבנים יהודים קנדים
קטגוריה:בעלי תואר דוקטור מאוניברסיטת טורונטו
קטגוריה:קנדים שנולדו ב-1924
קטגוריה:קנדים שנפטרו ב-2017
.sm

.sm היא סיומת אינטרנט מדינית (ccTLD),השייכת לסן מרינו. סיומת אינטרנט זו נוצרה ב-1995.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:סן מרינו
.lt

.lt היא סיומת אינטרנט מדינית (ccTLD) השייכת לליטא. סיומת אינטרנט זו נוצרה ב-1992.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:ליטא
אליפות ישראל בהיאבקות חופשית 2019

אליפות ישראל בהיאבקות חופשית נערכה בבאר שבע ב-21 בדצמבר 2019.

== נשים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי
|-
|50 ק"ג
|אנסטסיה ויאטקין מכבי עמ"י אילת
|טליה גלומוב המכבי עמ"י ערד
|לובוב פלוסקוב הפועל הישגי באר שבע
|אסיה מישייב מכבי עמ"י אילת(4)
|-
|57 ק"ג
|גיניאפה חצ'ידזה מכבי עמ"י בת ים
|ענת דודצ'נקו הפועל אשדוד
|טליה לבנט קידום האבקות רחובות
|-
|59 ק"ג
|אולגה לבנט קידום האבקות רחובות
|-
|72 ק"ג
|אילנה קרטיש יוניפייט חיפה
|דנה מיידניק מכבי עמ"י אילת
|ניקול שפטלביץ' הפועל הישגי באר שבע
|}

== גברים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי/חמישי
|-
|57 ק"ג
|יאן יוני גראד הפועל אשדוד
|דניאל קורקין מכבי עמ"י באר שבע
|רונן אלייב עצמה בת ים
---- בוריס פייזולין הפועל הישגי באר שבע
|יניב טור מכבי עמ"י בת ים
---- אולג לנובוי הפועל אשדוד
|-
|61 ק"ג
|נתן סרברינסקי עצמה בת ים
|דניאל פופוב מכבי עמ"י באר שבע
|לירן סופיצקי מכבי עמ"י באר שבע
---- דוד (ידנקאצ'ו) אלמיו מכבי עמ"י באר שבע
|לידור בולשטיין מכבי עמ"י נוף הגליל
---- אדיר מוזס הפועל בית דני
|-
|65 ק"ג
|לירן בנוגוייב מכבי עמ"י באר שבע
|גרדש גרדשוב מכבי עמ"י בת ים
|דניאל גרדשוב מכבי עמ"י בתם ים
---- ג'לל גוסיינוב מכבי עמ"י בת ים
|ולדיסלב מרקס עצמה בת ים
----
דמיטרי רבקביץ' הפועל אשדוד
|-
|70 ק"ג
|ראול זרבלייב עצמה בת ים
|מרק פופוב מכבי עמ"י באר שבע
|טימור אישיצ'נקו מכבי עמ"י אילת
---- יעקב גלמן הפועל אשדוד
|טימור ברטוב עצמה בת ים
---- פבל סינייבסקי מכבי עמ"י אשקלון
|-
|74 ק"ג
|ודים גונצ'רנקו מכבי עמ"י נתניה גלדיאטור
|מקסים פלדמן הפועל אשדוד
|צ'ינגיז סולטנוב מכבי עמ"י בת ים
---- אילן בונדר מכבי עמ"י אשקלון
|זזה זקרדזה מכבי עמ"י אשקלון
---- אמיל סיומין הפועל בית דני
|-
|79 ק"ג
|דן צרסקי מכבי עמ"י באר שבע
|ינקל אספינוסה מכבי עמ"י נתניה גלדיאטור
|דניאל אסיקמן הפועל אשדוד
---- מקס קספירוביץ' עצמה בת ים
|דנייל בונדרנקו הפועל אשדוד
---- שי אל מסדנדילוב הפועל בית דני
|-
|86 ק"ג
|דוד רדצ'נקו מכבי עמ"י באר שבע
|דניאל רחמין עצמה בת ים
|איפיט אברמוב מכבי עמ"י נתניה גלדיאטור
---- שי שבתאי שוטשוילי עצמה בת ים
|יבגני גורליק עצמה בת ים
---- תומר לוריא מכבי עמ"י נוף הגליל
|-
|92 ק"ג
|יורי קלשניקוב מכבי עמ"י באר שבע
|יבגני קיסלבסקי מכבי עמ"י באר שבע
|עומר גלנדר עצמה בת ים
|דמיטרי גולובן קידום האבקות רחובות(4)
---- קלייד רוטקובסקי הפועל אשדוד(5)
|-
|97 ק"ג
|ניקולאי קוז'וחוב יוניפייט חיפה
|מקסים שטחין מכבי עמ"י באר שבע
|לאיוש רוברט לקטוש מכבי עמ"י אשקלון
|תומר רז מכבי עמ"י נוף הגליל(4)
|-
|125 ק"ג
|ארצ'י וולפמן עצמה בת ים
|מישל ריזמן מכבי עמ"י באר שבע
|ליאור אלטשולר מכבי עמ"י באר שבע
---- יבגני זלסקי מכבי עמ"י באר שבע
|דוד ויליאם מכבי עמ"י שדרות
---- אנדריי אובצ'רנקו מכבי עמ"י באר שבע
|}

== ראו גם ==
אליפות ישראל בהיאבקות יוונית-רומית
== קישורים חיצוניים ==
* 

2019
קטגוריה:2019 בישראל: ספורט
קטגוריה:באר שבע: אירועים
ניזאר בנאת

ניזאר בנאת{{ש}}{{תמונה להחלפה}}
ניזאר ח'ליל מוחמד בנאת (בערבית: نزار بنات, כוניה: אבו כיפאח, בערבית: أبو كفاح; 27 באוגוסט 1978 – 24 ביוני 2021) היה פעיל פוליטי וזכויות אדם פלסטיני, שפעל בנושאי זכויות האדם ברשות הפלסטינית ודמוקרטיה.

היה ידוע כמבקר השלטון של הרשות הפלסטינית ונהג לתקוף אותה בנושאי מדיניות ובנושא אנשים שהוא תיאר כמושחתים, וכן עמד בראש "רשימת החירות והכבוד".

נרצח לאחר מעצרו בידי כוח שירותי הביטחון של הרשות, דבר שעורר מהומות כנגד הרשות הפלסטינית<ref></ref><ref></ref>.

==קישורים חיצוניים==

* 

==הערות שוליים==

קטגוריה:פעילים חברתיים פלסטינים
קטגוריה:חברון: אישים
קטגוריה:פלסטינים שנולדו ב-1978
קטגוריה:פלסטינים שנפטרו ב-2021
קטגוריה:קורבנות רציחות פוליטיות
גז קלוש

זרימה של גז קלוש (באנגלית: Rarefied Gas), כחלק מהפיזיקה של מכניקת הזורמים, מתאר את הזרימה של גזים המצויים הרבה מתחת ללחץ אטמוספירי.<ref></ref> במצב זה המהלך החופשי הממוצע של החלקיקים במערכת גדול מסקלת הגודל האופיינית של המערכת עצמה. כלומר, מכיוון שהמהלך החופשי הממוצע במערכת גדול יותר מהגודל של המערכת, החלקיק הממוצע בקירוב אינו מתנגש עם חלקיקים אחרים במערכת ואינו חש בנוכחותם.<ref name=":0"></ref>

לדוגמה, עבור גז המצוי בלחץ של <math>10^{-6} atm</math> בטמפרטורת החדר המהלך החופשי הממוצע, <math>\lambda</math>, של מולקולות הגז הוא מסדר גודל של <math>25 cm</math>.<ref name=":0" /> סקלת מערכת מסוג זה ניתנת לשחזור במעבדה.

בניגוד לגז קלוש, בלחץ גבוהה מאוד מהלחץ האטמוספירי מתקבלת תופעה של זרימה צמיגית.<ref>Yamamoto, K.; Pack, D. C.; Transient free molecular flow through a tube; Rarefied gas dynamics; Proceedings of the Eleventh International Symposium, Cannes, France, July 3-8, 1978. Volume 1. (A80-34876 14-77) Paris, Commissariat a l'Energie Atomique, 1979, p. 207-218.</ref>

ההתפלגות של צפיפות ההסתברות של חלקיקים בגז קלוש ניתנים לתיאור באמצעות משוואת בולצמן.<ref name=":1" />

== הגדרה ==
גז קלוש מתקבל במערכת שמספר קנודסן שלה, <math>Kn</math>, מקיים:<ref name=":1" />

<math>Kn \gg 1 </math>.

כאשר מספק קנודסן מתאר את היחס בין המהלך החופשי הממוצע, <math>\lambda</math>, לבין הסקלה האופיינית במערכת, <math>a </math>:<ref name=":1" />

<math>Kn = \frac{\lambda}{a} </math>

הסקלה האופיינית במערכת יכולה להיות, לדוגמה, אורך התיבה בה מצוי הגז.

== גז קלוש דרך חריץ ==
נניח מערכת בה יש גז קלוש כך שהמולקולות במערכת זורמות דרך חריץ, או פתח צר. כדי לחשב את צפיפות שטף החליקים, במקום לחלץ ערך זה על ידי פתרונות של משוואות הידרודינמיקה, מספיק לחשב את קצב המעבר של החלקיקים דרך משטח החריץ.<ref name=":0" /> ניתן לבצע הנחה מקלה זאת מכיוון שהגז קלוש ולכן מבחינה אפקטיבית חלקיק במערכת לא חש ביתר החלקיקים, ולכן בקירוב אין השפעה פנימית של יתר החלקיקים על צפיפות השטף.

כלומר, צפיפות השטף, <math>J_n </math>, דרך החריץ נתון לפי

<math>J_n = \frac{1}{4} \mu \bar{c}</math>

כאשר <math>\mu</math> מתאר את צפיפות החלקיקים ו-<math>\bar{c}</math> הוא המהירות הממוצעת של החלקיקים במערכת.

== רקע היסטורי ==
יש עדויות לעיסוק בתחום זה עוד משנת 1934, אך מחקר מעמיק החל רק לאחר מלחמת העולם השנייה כיוון שגבר העניין בתעופה בחלל ובגבהים בהם האוויר נהיה קלוש.<ref></ref> בשנת 1960 החלו ניסיונות לפתרון באופן נומרי של בעיות זרימה עם גז קלוש.<ref name=":1"></ref>

== יישומים ==
* טיסות בגבהים גבוהים (באנגלית: High-Altitude Flight).<ref name=":1" />
* דיסטילציה של חומרים כימיקליים בלחץ נמוך.<ref name=":2"></ref>
*Superaerodynamics.<ref name=":2" />
*Semiconductor Film Growth.<ref>http://gcoe.mech.nagoya-u.ac.jp/basic/pdf/basic-11.pdf</ref>

== ראו גם ==
* מכניקת הזורמים
*מספר קנודסן

== קישורים חיצוניים ==
* הדגמה של [https://www.youtube.com/watch?v=916u-pQc-_8 Rarefied Gas Dynamics], באתר יוטיוב
* Free molecular flow, באתר ויקיפדיה האנגלית

== הערות שוליים ==

קטגוריה:הידרודינמיקה
קטגוריה:מכניקה
קטגוריה:מכניקת הזורמים
מייקל ריצ'רדסון

מייקל ריצ'רד אנטוניו ריצ'רדסון (באנגלית; Micheál Richard Antonio Richardson; נולד ב-22 ביוני 1995) הוא שחקן קולנוע אירי.

== ביוגרפיה ==
ריצ'רדסון נולד בדבלין, אירלנד ב-22 ביוני 1995.<ref></ref> הוא מגיע ממשפחה של שחקנים. הוריו הם השחקנים ליאם ניסן ונטשה ריצ'רדסון. הוא הוטבל בשם מייקל ניסן, אך שינה את שם משפחתו בשנת 2018, בברכת אביו, כדי לכבד את אמו המנוחה שנהרגה בתאונת סקי. <ref></ref> דרך אמו הוא בן למשפחת השחקנים רדגרייב. הוא הנכד של השחקנית ונסה רדגרייב ויוצר הקולנוע טוני ריצ'רדסון, האחיין של השחקנית ג'ואלי ריצ'רדסון ובן דודתה של השחקנית דייזי ביוואן <small>(אנ').</small>

== קריירה ==
לאחר שהופיע לצד נטלי פורטמן בשנת 2018 בסרט הדרמה המוזיקלי "ווקס לוקס" <small>(אנ')</small>, <ref></ref> ריצ'רדסון התעקש להיבחן לתפקיד בסרט "מרדף קר" משנת 2019, סרט בו כיכב אביו ליאם ניסן, גרסה מחודשת של מותחן הפשע הנורווגי משנת 2014 "In Order of Disappearance". ריצ'רדסון נבחן וזכה בתפקיד בנו של דמותו של ניסן. <ref></ref> 

בשנת 2015 לוהק ריצ'רדסון לתפקיד המהפכן האירי מייקל קולינס בסרט "The Rising: 1916" על מרידת חג הפסחא בשנת 1916 באירלנד. גם אביו גילם את אותה הדמות בסרטו של ניל ג'ורדן, "מייקל קולינס" משנת 1996. <ref></ref>

בשנת 2020 ריצ'רדסון שיחק גם בסרט "תוצרת איטליה", סרט על צער ויחסים משפחתיים, שוב לצד אביו. את התסריט כתב השחקן והתסריטאי ג'יימס ד'ארסי. <ref></ref> <ref></ref>

== פילמוגרפיה ==

=== קולנוע ===
{| class="wikitable"
! שנה
! סרט
! תפקיד
! הערות
|-
| 2013
| חדשות בהפרעה
| כתב ערוץ ההיסטוריה
|
|-
| 2018
| ווקס לוקס <small>(אנ')</small>
| המוזיקאי
|
|-
| 2019
| מרדף קר <small>(אנ')</small>
| קייל קוקסמן
|
|-
| 2020
| הבית באיטליה
| ג'ייק
|
|-
|2021
|On Our Way
|הנרי ריצ'רדסון
|
|-
|2024
|Somewhere Quiet
|ג'ו
|
|-
| TBA
|The Rising: 1916
| מייקל קולינס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2020
|Big Dogs
|רני
|תפקיד ראשי; 8 פרקים
|-
|2022
|סיפורי הג'דיי
|קווי-גון ג'ין הצעיר
|דיבוב; פרק: "Justice"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אירים
קטגוריה:מהגרים מאירלנד לארצות הברית
קטגוריה:אירים שנולדו ב-1995
Map seed

במשחקי וידאו המשתמשים ביצירת עולם אקראי, זרע המפה הוא מספר קצר (יחסית) או מחרוזת טקסט המשמשת ליצירה אקראית של עולם המשחק ("מפה"). המשמעות היא שאף על פי שהמפה שנוצרה ייחודית לזרע הספציפי שנבחר ועשויה לשקול הרבה, אפשר לאפס מפה שלא השתנתה באופן ניכר, או שניתן לשנות את המפה בין שחקן לשחקן, רק על ידי ציון זרע המפה. דוגמה לזרע מפה במיינקראפט הוא "32242547518357798464".
משחקים המשתמשים בייצור אקראי וכוללים תמיכה בקביעת המפה על ידי זרע כוללים את Ark: Survival Evolved, Factorio, מיינקראפט, SCP – Containment Breach ובנוסף את גרסת שולחן העבודה של Terraria. במיוחד עבור מיינקראפט, ישנם אתרי אינטרנט ומאמרים המוקדשים לשיתוף זרעים שנמצאו כמייצרים מפות מעניינות.

ניתן להשתמש בזרעים ספציפיים מראש בעת Speedrun שבהם יש סיכוי גבוה יותר לקבל דברים שיעזרו לסיים את המשחק יותר מהר.

== הערות שוליים ==

קטגוריה:תוכנה
קטגוריה:פיתוח משחקי וידאו
היה שלום קולומבוס (סרט)

היה שלום קולומבוס (באנגלית: Goodbye, Columbus) הוא סרט קולנוע אמריקאי מסוגת דרמה קומית משנת 1969, בבימויו של לארי פירס, עם ריצ'רד בנג'מין ואלי מק'גרו בתפקידים הראשיים.

התסריט מבוסס על רב המכר "שלום לך, קולומבוס" של פיליפ רות משנת 1959. זה סרטה הראשון של אלי מק'גרו שזכתה בפרס גלובוס הזהב לשחקנית חדשה.

==תקציר העלילה==
ניל קלוגמן (ריצ'רד בנג'מין) הוא צעיר יהודי שעובד לאחר שחרורו מהצבא, כפקיד בספריה עירונית בניו יורק. הוריו גרים באריזונה והוא גר אצל דודו ודודתו. יום אחד מזמינה אותו בת דודתו דוריס (קיי קמינגס) לקאנטרי קלאב פרטי של המעמד הגבוה בוסטרצ'ר. שם הוא נפגש בברנדה פטימקין (אלי מק'גרו) ומתחיל לחזר אחריה.

ברנדה היא סטודנטית במכללת רדקליף היוקרתית בקיימברידג'. היא מזמינה את ניל לארוחה עם משפחתה. יש לה אח גדול, רון (מייקל מאיירס) ואחות קטנה, ג'ולי (לורי של).

האב, בן פטימקין (ג'ק קלוגמן) הוא נובו ריש שעשה הון מעסק לציוד אינסטלציה. לפני כן הם גרו בדירה עלובה בברונקס. גב' פטימקין (נאן מרטין) היא סנובית וניל חסר האמצעים והעתיד, לא מוצא חן בעיניה.

בן פטימקין הוא חסר השכלה אקדמאית ובז לכל אלה הלומדים בקולג'ים. הוא מתפאר כל הזמן על מה שהקים במו ידיו ללא השכלה אקדמית. בנו הבכור רון, הוא בוגר אוניברסיטת המדינה של אוהיו בקולומבוס, שם הצטיין כשחקן כדורסל. לאחר סיום לימודיו מכריח אותו אביו לעבוד בעסק המשפחתי למורת רוחו. בן שונא את עבודתו ומדי פעם מאזין להקלטת טקס הפרידה מהאוניברסיטה כשהקריין מקריא את שמו ואומר לבסוף "היה שלום קולומבוס" (מכאן שם הספר והסרט).

ברנדה מזמינה את ניל לשבועיים לבית המשפחה ואמה נוזפת בה קשות על כך שלא בקשה אישור ממנה.

ניל מתגנב בלילה לחדרה של ברנדה והם מקיימים יחסים בחשאי. כאשר ברנדה אומרת לו שאינה לוקחת גלולות למניעת הריון שגורמות לה לבחילות, הוא מבקש ממש להצטייד בדיאפרגמה.

רון מתחתן עם חברתו מהאוניבסיטה בחתונה יהודית שבה כולם רוקדים, סובאים ועושים עסקים.

ברנדה חוזרת לרדקליף ומזמינה את ניל למלון בבוסטון שם היא מגלה לו כי הוריה מצאו את הדיאפרגמה בחדרה וכי כעת לא תוכל להמשיך את יחסיה אתו כי היא קשורה יותר להוריה. ניל מאשים אותה שהשאירה את הדיאפרגמה בכוונה כדי להיפרד ממנו ועוזב את החדר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ריצ'רד בנג'מין
|ניל קלוגמן
|
|-
|אלי מק'גרו
|ברנדה פטימקין
|
|-
|ג'ק קלוגמן
|בן פטימקין
|
|-
|נאן מרטין
|גב' פטימקין
|
|-
|מייקל מאיירס
|רון פטימקין
|
|-
|לורי של
|ג'ולי פטימקין
|
|-
|קיי קמינגס
|דוריס קלוגמן
|
|}

==פרסים==
===זכיות===
*פרס גילדת הכותבים של אמריקה - ארנולד שולמן
* Laurel Awards - פרס לשחקנית חדשה - אלי מק'גרו
* פרס גלובוס הזהב לשחקנית חדשה - אלי מק'גרו

===מועמדויות===
*פרס אוסקר לתסריט המעובד הטוב ביותר - ארנולד שולמן
*פרס גלובוס הזהב לסרט הטוב ביותר - קומדיה או מוזיקלי - לארי פירס
*פרס באפט"א לשחקן הטוב ביותר בתפקיד משנה ג'ק קלוגמן
*פרס באפט"א לשחקנית החדשה הטובה ביותר - אלי מק'גרו
*פרס באפט"א לתסריט הטוב ביותר - ארנולד שולמן
*פרפרס גילדת הבמאים של אמריקה - לארי פירס

==קישורים חיצוניים==

*[https://www.youtube.com/watch?v=0M2xLSsy1XM קדימון להיה שלום קולומבוס], באתר יוטיוב
*[https://www.tcm.com/tcmdb/title/4601/goodbye-columbus#overview היה שלום קולומבוס], באתר TCM

קטגוריה:סרטי 1969
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי פרמאונט
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי יהדות
לוסי אנג'לין בייקון

לוסי אנג'לין בייקון (באנגלית: Lucy Angeline Bacon ; 30 ביולי 1857 – 17 באוקטובר 1932) הייתה אמנית קליפורנית, שנודעה בזכות ציורי השמן האימפרסיוניסטים של פרחים, נופים וטבע דומם. היא למדה בפריז אצל האימפרסיוניסט קאמי פיסארו. היא האמנית הקליפורנית היחידה הידועה שלמדה אצל אחד מגדולי האימפרסיוניסטים הצרפתים.

== ביוגרפיה ==
נולדה בשנת 1857 בפיטקארן, ניו יורק. בייקון סיימה את לימודיה בשנת 1879 בבית הספר הרגיל בפוטסדם בניו יורק.

היא הייתה קשורה לרוברט ויקרי, דרך נישואיה של אחותה רות. בשנות ה-90 של המאה ה-19 היה ויקרי בעלים של גלריה בסן פרנסיסקו - הגלריה הראשונה שהציגה את האימפרסיוניזם בסן פרנסיסקו.

בייקון למדה בניו יורק בליגת הסטודנטים לאמנות ובאקדמיה הלאומית לעיצוב. בשנת 1892 היא עזבה לפריז כדי להמשיך בלימודיה באקדמיה קולארוסי. [5] לאחר מכן למדה אצל קאמי פיסארו, לפי עצתה של הציירת האמריקאית מארי קאסאט.

== קריירה ==
לאחר מכן עברה לארגני ויצרה ציורים אימפרסיוניסטים. בשנת 1898 התגוררה בסן חוזה והציגה ציורים בעמותת האמנות בסן פרנסיסקו. היא עברה לקליפורניה בתקווה לשפר את המחלה הכרונית שהגבילה את יכולתה לצייר. היא לימדה במכינה וושבורן בסן חוזה וציירה בסטודיו הביתי שלה.

באביב 1902 הוצגו עבודותיה במכון מארק הופקינס לאמנות בסן פרנסיסקו. בשנת 1905 לוסי בייקון ויתרה על קריירת הציור והתמסרה למדעי הנצרות, ייתכן שמצאה כך הקלה בבעיות הבריאות שלה. עם זאת היא המשיכה ללמד אמנות.

בשנת 1909 היא התגוררה בסן פרנסיסקו. לוסי בייקון הייתה חברה בוועדת הירידים באיגוד ניו מקסיקו לענייני האינדיאנים (NMAIA) ובאיגוד המזרחי לענייני האינדיאנים (EAIA) בשנת 1927, הציגה עבודות שיצרו אמנים אינדיאנים.

היא נפטרה בסן פרנסיסקו בשנת 1932.

הציור שלה, גן נוף שנוצר בין השנים 1894 - 1896, נמנה עם אוסף המוזיאונים לאמנויות יפות בסן פרנסיסקו.

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:ציירות אימפרסיוניסטיות אמריקאיות
קטגוריה:קליפורניה: אישים
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1932
קטגוריה:אמריקאים שנפטרו ב-1932
כיכר בולוטנאיה

כיכר בולוטנאיה (ברוסית: Болотная площадь) היא כיכר הממוקמת ברובע יאקימנקה על האי בלצ'וג שבמוסקבה.

==היסטוריה==
ב-10 בדצמבר 2011 התקיימה בכיכר בולוטנאיה הפגנה "למען בחירות הוגנות", שהפכה למחאה המסיבית ביותר נגד הממשלה הנוכחית ברוסיה מאז סוף שנות התשעים. על פי הערכות שונות, בהפגנה היו בין 25 עד 100 אלף איש<ref>https://www.bbc.com/news/world-europe-16122524</ref>.

== רקע ==
בסוף 2011 נערכו ברוסיה בחירות לפרלמנט. ולדימיר פוטין ביקש אז לחזור להיבחר כנשיא, אחרי קדנציה בראשות הממשלה תחת נשיאותו של דמיטרי מדבדב. (הוא נאלץ לסידור הזה כיוון שלפי החוקה הרוסית לא יכל לכהן כנשיא יותר משתי קדנציות. מאוחר יותר שונתה החוקה ואכן הוא שב ונבחר לכהונת הנשיא). היו חשדות רבות על זיופים בבחירות וקמה תנועת מחאה שנמשכה גם לאביב. שיאה היה ב-12 במאי 2012 בצעדה אל כיכר בולוטנאיה. בסופה של הצעדה נפתחו תיקים פליליים ללמעלה 30 משתתפים ולפחות 10 נכלאו.<ref></ref>

== גלריה ==
ההפגנה למען בחירות הוגנות, 10 בדצמבר 2011, בכיכר בולוטנאיה]]
<gallery mode="packed" heights="120px>
קובץ:Плавающие фонтаны.jpg|מזרקות צפות
קובץ:Bolotnaya-wiki-2.jpg|הפגנה ליד פסל רפין ב-2011 
קובץ:Moscow, Bolotnaya 18 Nov 2010 03.JPG|החלק המזרחי של הכיכר
</gallery>

==קישורים חיצוניים==

==הערות שוליים==

בולוטנאיה
רשימת SDN

וואן קוק-קוי, המנהיג לשעבר של כנופיית [[מקאו 14K, הוא אדם מפורסם שמאושר על ידי רשימת SDN.]]
Specially Designated Nationals and Blocked Persons List, הידועה גם בשם רשימת SDN, היא רשימת של ממשלת ארצות הברית שכוללת טרוריסטים שפועלים נגד ארצות הברית, פקידים, נציגי ממשל בכירים ועבריינים בינלאומיים. הרשימה מנוהלת על ידי המשרד לבקרה על נכסים זרים (OFAC). מחבלים ברשימה מוגדרים כ"מחבל עולמי שהוכרז באופן מיוחד".

רשימת ה-SDN מכילה עשרות אלפי חברות<ref>[https://www.treasury.gov/ofac/downloads/sdnlist.pdf Specially Designated Nationals and Blocked Persons List]，US Treasury, 2020/8/7, 1421 pages</ref> ארגונים ויחידים שזוהו כאיום על ביטחון המדינה ומדיניות החוץ והכלכלה של ארצות הברית.<ref name="Keine PCs"></ref>, אזרחים ועסקים בארצות הברית אינם רשאים לעשות עסקים עם אנשים מהרשימה השחורה. סנקציות פיננסיות כוללות איסור על השקעה במניות החברות בהן לאנשים ברשימה השחורה יש גרעין שליטה, ואיסור הלוואות חדשות (כולל כל ניירות ערך כגון אג"ח, זיכויים, שטרות חליפין וכו').

לאחר משבר קרים, ארצות הברית יצרה רשימה שחורה של חברות רוסיות והטילה עליהם סנקציות. כמעט לכל מדינה יש יצוג ברשימה, לסין יש כ-250 איש ברשימה.<ref>Areddy, James T. (5 April 2021). "China Creates its Own Digital Currency, a First for Major Economy
". [https://www.wsj.com/articles/china-creates-its-own-digital-currency-a-first-for-major-economy-11617634118 Wall Street Journal website]
 Retrieved 5 April 2021.</ref>

== אנשים בולטים ברשימה ==
* קארי לאם - מושלת הונג קונג.
* וואן קוק-קוי - המנהיג לשעבר של כנופיית הטריאדים 14K ממקאו.
* כריס טאנג - מזכיר משרד ההגנה בהונג קונג.
* פאטו בנסודה - התובעת הראשית בבית הדין הפלילי הבינלאומי. סנקציות הוטלו על ידי ממשל טראמפ והוסרו באפריל 2021 על ידי ממשל ביידן.<ref>[https://www.bbc.com/news/world-us-canada-56620915 "US lifts Trump-era sanctions against ICC prosecutor"]. BBC News. April 3, 2021.</ref><ref></ref>
* חן קוואנגו - חבר הלשכה הפוליטית של במפלגה הקומוניסטית הסינית (המק"ס).
* וואנג צ'ן - חבר הלשכה הפוליטית של המפלגה הקומוניסטית הסינית.
* ז'אנג שיאומינג - פוליטיקאי סיני, לשעבר השר לענייני הונג קונג ומקאו.
* סלובודן מילושביץ' - נשיא סרביה שהואשם בפשעי מלחמה. נפטר ב-2006.
* בי סידי סולימנה - מנהיג המיליציה החמושה 3R שבמרכז אפריקה.
* יואו קוואן - ראש מחלקת העבודה הקדמית המאוחדת של המק"ס.
* ולדימיר פוטין - נשיא רוסיה
* סרגיי שויגו - שר ההגנה של רוסיה
* סרגיי לברוב - שר החוץ של רוסיה

== קישורים חיצוניים ==
* [https://sanctionssearch.ofac.treas.gov/ חיפוש ברשימת SDN]

== הערות שוליים ==

קטגוריה:ארצות הברית: יחסי חוץ
קטגוריה:לחימה בטרור
DS E-Tense

DS E-Tense (בתעתיק לעברית: די.אס אי-טנס או DS אי-טנס) היא מכונית קונספט במרכב קופה, שהוצגה על ידי DS אוטומובילס בתערוכת הרכב הבינלאומית של ז'נבה במרץ 2016<ref></ref>.

== עיצוב ==
העיצוב הוא אלגנטי ומודרני, ומשמש לדגמי DS הספורטיביים<ref></ref>. פנים המכונית מציג טכנולוגיות מתקדמות ועיצוב GT.

== מפרט טכני ==
היא כוללת מנוע חשמלי המספק כ-402 כ"ס<ref></ref> ומומנט מרבי של 52.6 קג"מ. התאוצה מ-0 ל-100 קמ"ש אורכת 4.5 שניות והמהירות המרבית עומדת על 250 קמ"ש. סוללת ליתיום יון בקיבולת 53 קוט"ש המספקת טווח נסיעה חשמלי של 360 ק"מ.

== DS E-TENSE פרפורמנס ==
ב-7 בפברואר 2022 הציגה DS גרסת ביצועים לקונספט אשר הופכת את המכונית למכונית-על<ref></ref>. הדגם כולל שני מנועים חשמליים היוצרים הנעה כפולה בהספק כולל של 805 כ"ס ונתון תאוצה של 2.0 שניות מ-0 ל-100. הסוללה שפותחה עבור הדגם מאפשרת פריקה וטעינה בהספק של 600 קילוואט.

== גלריה ==
<gallery widths="220" heights="135">
קובץ:DS E-Tense Chantilly Arts & Elegance 2016 01.jpg|מבט אחורי
קובץ:DS E-Tense Chantilly Arts & Elegance 2016 03.jpg|מבט קדמי
קובץ:DS E-Tense Concept - Mondial de l'Automobile de Paris 2016 - 004.jpg|בתערוכת הרכב הבינלאומית של ז'נבה
קובץ:2016-03-01 Geneva Motor Show G152.JPG|פנים המכונית
</gallery>

== קישורים חיצוניים ==

* 
* 

== הערות שוליים ==

E-Tense
קטגוריה:מכוניות קופה
קטגוריה:מכוניות קונספט
קטגוריה:מכוניות חשמליות
קטגוריה:דגמי מכוניות שהושקו ב-2016
גלוריה סטיוארט (קריינית טלוויזיה)

גלוריה סטיוארט (נולדה ב-26 באוקטובר 1943) היא שדרנית, קריינית ומגישת חדשות בטלוויזיה הישראלית לשעבר.

== ביוגרפיה ==
סטיוארט נולדה בעמאן שבירדן לאב סקוטי שעבד בקונסוליה הבריטית במזרח ירושלים ולאם איטלקייה.

סטיוארט גדלה עם משפחתה ביריחו, למדה בירושלים ומאוחר יותר באוניברסיטה בביירות. 

היא עבדה תחילה בחברת התעופה של כווית<ref name=":0"></ref> וכן כשדרנית ברדיו רמאללה<ref name=":1"></ref>.

בשנת 1968 הגישה את מועמדותה ל"קול ישראל" ולטלוויזיה הישראלית בו זמנית והתקבלה לשני המקומות, אך בחרה בטלוויזיה<ref name=":1" />, שם עבדה עם שלמה ענברי, מנהל מחלקת החדשות בערבית<ref name=":0" />.

בשנת 1970 נישאה בנישואים אזרחיים בניקוסיה שבקפריסין לאדי סופר, עובד הטלוויזיה הישראלית<ref></ref><ref></ref>, והחליפה את שמה לגליה סופר, ולאחר מכן היא התגיירה<ref></ref> <ref></ref> והשניים נישאו שוב בישראל<ref></ref>. לסטיוארט בת ובן שנולדו ב־1971 וב־1976, שני נכדים ונכדה.

== עבודתה המקצועית ==
סטיוארט התקבלה כקריינית בטלוויזיה הישראלית, ובשנת 1969 הוחלט לצרף אליה שתי קרייניות נוספות - ישראלה מור ויהודית סולה<ref></ref> שהודרכו בידי איש הטלוויזיה אריה אורגד.

תוכנית הטלוויזיה הערבית הראשונה בטלוויזיה הישראלית שודרה ב-13 באוגוסט 1968. התוכנית כללה כתבות מגזין וכן שידורי חדשות ששידרה סטיוארט. מאוחר יותר הצטרפה אליה הקריינית לוריס ניקולא באבול<ref></ref>. התוכנית זכתה לרייטינג גבוה<ref></ref>. סטיוארט זכתה לאהדה רבה בקרב הצופים, ונאמר עליה כי "היא שווה לישראל כערכם של חמישה מטוסי פנטום״<ref name=":2"></ref> מבחינת ההסברה הישראלית.

בשנת 1969 החלה לערוך ולהגיש, יחד עם ויקטור נסיב את התכנית "לחישה" - קריאת פרקי שירה ערבית<ref></ref>.

במרץ 1970 דיווחה כי קיבלה הצעה לגלם את דמותה של נדיה כהן, אלמנתו של המרגל אלי כהן, בסרט על חייו. "אין לי כל ניסיון קולנועי", אמרה בראיון ל"למרחב", "אבל הייתה לי תמיד נטייה להיות שחקנית קולנוע. סרט זה, אם אכן אופיע בו, ייתן לי את ההזדמנות להוכיח את עצמי"<ref></ref>. מאוחר יותר התברר כי ההצעה הייתה מהתלה<ref name=":2" />.

ב-11 במרץ 1970 הגישה את התפטרותה עקב מחלוקת על שכרה<ref></ref>. ב-10 במאי 1970 שבה סטיוארט לעבוד בטלוויזיה לאחר משא ומתן על תנאי העסקתה<ref></ref><ref></ref>.

ב-2003 סטיוארט סיימה לעבוד כשדרנית בטלוויזיה הישראלית.

== לקריאה נוספת ==
* [https://www.youtube.com/watch?v=G-oWsNastFQ שידורי הטלוויזיה בערבית- 1986] (יוטיוב)
* [https://www.satil.com/history_pages/history_israel_02.htm צילום של גלוריה סטיוארט בתחילת שידורי הטלוויזיה בערבית]

== הערות שוליים ==

קטגוריה:מגישי חדשות ישראלים
קטגוריה:מגישות חדשות ישראליות
קטגוריה:נשות טלוויזיה ישראליות
קטגוריה:הערוץ הראשון: שדרניות ומנחות
קטגוריה:טלוויזיה בערבית בישראל
קטגוריה:אנשי טלוויזיה ישראלים
קטגוריה:גרות
קטגוריה:הערוץ הראשון: שדרנים ומנחים
קטגוריה:ישראלים שנולדו ב-1943
קטגוריה:ישראליות שנולדו ב-1943
.li

.li היא סיומת אינטרנט מדינית (ccTLD), השייכת לליכטנשטיין. סיומת אינטרנט זו נוצרה ב-1993.<ref></ref>

עד פברואר 2013, הסיומת נוהלה על ידי חברת SWITCH.

== קישורים חיצוניים ==

* 

== הערות שוליים ==

קטגוריה:ליכטנשטיין
Tones for Joan's Bones

Tones for Joan's Bones הוא אלבום הסולו הראשון של פסנתרן הג'אז האמריקאי צ'יק קוריאה. האלבום כולל שלושה קטעים מקוריים של קוריאה, לצד עיבוד לקטע "This is New" של איירה גרשווין וקורט וייל. האלבום הוקלט בשנת 1966, אך יצא לאור רק בשנת 1968 על ידי חברת התקליטים אטלנטיק רקורדס.

קוריאה הקליט בעבר עם אמני ג'אז ידועים כמו הוברט לואוס, בלו מיטשל והרבי מאן, ששימש כמפיק האלבום. באלבום זה השתתף לראשונה ג'ו פארל, שעתיד להקליט עם קוריאה עוד אלבומים רבים כחלק מההרכב Return to Forever.

האלבום הונפק מחדש כתקליטור באריזה משולבת עם האלבום "Mountain in the Clouds" של מירוסלאב ויטוס.

== רשימת רצועות ==

== משתתפים ==
* צ'יק קוריאה - פסנתר
* וודי שו - חצוצרה
* ג'ו פארל - סקסופון, חליל
* סטיב סוולו - קונטרבס
* ג'ו צ'יימברס - תופים

== קישורים חיצוניים ==

* [https://www.allmusic.com/album/tones-for-joans-bones-mw0000667435 ביקורת על האלבום] באתר AllMusic
* [https://open.spotify.com/album/6YsQhArvFyauQhh7A0Qvc4 האזנה לאלבום] באתר הזרמת המדיה Spotify

קטגוריה:אלבומי בכורה מ-1968
קטגוריה:אלבומי חברת אטלנטיק רקורדס
קטגוריה:צ'יק קוריאה
מנהל התעבורה הפדרלי

מנהל התעבורה הפדרלי (באנגלית: The Federal Transit Administration) היא סוכנות הכפופה למחלקת התחבורה של ארצות הברית ואמונה על סיפוק סיוע פיננסי וטכני למערכות תחבורה ציבורית ברחבי ארצות הברית.

הסוכנות אחראת בין היתר על סיוע וטיפול באוטובוסים, ברכבות התחתית, רכבות קלות, רכבות פרווריוית, מונוריילים, מעבורות, חשמליות ומסיעונים. הממשלה הפדרלית, באמצעות הסוכנות, מעניקה סיוע כספי לפיתוח מערכות מעבר חדשות ולשיפור, תחזוקה ותפעול של מערכות קיימות.

המנהלת הנוכחית של הסוכנות היא נוריה פרננדז, לאחר שנכנסה לתפקיד ביוני 2021 לתפקידה<ref>https://www.whitehouse.gov/briefing-room/statements-releases/2021/04/09/president-biden-announces-his-intent-to-nominate-key-members-for-the-department-of-veterans-affairs-department-of-labor-department-of-energy-and-department-of-transportation/</ref>.

== היסטוריה ==
בשנת 1962 קרא נשיא ארצות הברית, ג'ון פיצג'רלד קנדי לקונגרס האמריקאי להקים תוכניות סיוע לתחבורה המונית. רק שנתיים לאחר מכן, החלו דברים להתקדם בנושא, ב-1964 חתם הנשיא, לינדון ג'ונסון על חוק הסעות עירוניות, שעבר ברוב של 212 תומכיים ו-129 מתנגדים בבית הנבחרים וברוב של 52 מול 41 בסנאט, במסגרת החוק הוקמה סוכנות בשם "המנהל לתחבורה עירונית"<ref></ref>.

ב-1991 שונה שם הסוכנות למנהל התעבורה הפדרלית, שם אותה נושאת הסוכנות עד היום<ref></ref>.
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: רשויות פיקוח
קטגוריה:ארצות הברית: תחבורה ציבורית
קטגוריה:מחלקת התחבורה של ארצות הברית
חוק הצהרת ויתור על כס המלוכה של הוד מעלתו 1936

חוק הצהרת ויתור על כס המלוכה של הוד מעלתו (1936) (באנגלית: His Majesty's Declaration of Abdication Act) היה חוק של הפרלמנט של הממלכה המאוחדת שהכיר ואשרר את התפטרותו של המלך אדוארד השמיני מכס המלכות, עקב רצונו להינשא לווליס סימפסון, שהייתה גרושה ולפיכך לא יכלה להינשא לו. החוק העביר את כס המלוכה לאחיו של אדוארד, ג'ורג' השישי, ונישל צאצאים עתידיים של אדוארד מהזכות לרשת את כס המלוכה בעתיד. 

== רקע משפטי ==
היה צורך בחקיקת החוק משתי סיבות. ראשית: עד אז לא הייתה דרך חוקית בממלכה המאוחדת המאפשרת למלך לוותר על תפקידו, ולכן הפרלמנט היה צריך להעביר חוק מיוחד שיאפשר לבצע את הפעולה הזו. לאחר מכן היה על המלך לאשר את החוק כדי שהוא יוכל להיכנס לתוקף. על התהליך הזה נאלצו לחזור גם בקנדה ודרום אפריקה, משום שהן חוקקו את חוק וסטמינסטר (1931), המסדיר את היחסים בין ממלכות חבר העם הבריטי והמלוכה הבריטית. שנית, החוק הבטיח שצאצאיו של אדוארד לא יזכו לרשת את כס המלוכה בבוא היום ושחוק הנישואים המלכותיים (1772) לא יחול עליהם. 

== ראו גם ==
* אדוארד השמיני, מלך הממלכה המאוחדת

== לקריאה נוספת ==
* Williams, Susan (2003). The People's King: The True Story of the Abdication. London: Allen Lane. .
* Ziegler, Philip (1991). King Edward VIII: The official biography. New York: Alfred A. Knopf. .

== קישורים חיצוניים ==
* 

== הערות שוליים ==

2021 06
קטגוריה:הממלכה המאוחדת: חוק ומשפט
קטגוריה:בית וינדזור: היסטוריה
מוזס בראון

מוזס שיריף-למאר בראון (באנגלית: Moses Shirief-Lamar Brown; נולד ב-13 באוקטובר 1999) הוא כדורסלן אמריקאי המשחק בעמדת הסנטר בקבוצת פורטלנד טרייל בלייזרס מליגת ה-NBA. הגובה של בראון הוא 2.18 מטרים.

==קריירת תיכונים ומכללות==
בראון נולד וגדל בעיר ניו יורק. בנעוריו למד ב"תיכון ארכיבישוף מולוי" שברובע קווינס, ושיחק בקבוצת הכדורסל שלה לצד הרכז קול אנתוני. בתור אחד משחקני התיכונים המצטיינים בארצות הברית, נבחר בשנת 2018 להשתתף במשחק מקדונלד'ס אול-אמריקן.

בשנת 2018 החל ללמוד באוניברסיטת קליפורניה בלוס אנג'לס ("UCLA"). בעונתו היחידה בקבוצת הכדורסל של האוניברסיטה, רשם בראון ממוצעים של 9.7 נקודות, 8.3 ריבאונדים ו-1.9 חסימות למשחק.

==קריירת משחק מקצועית==
לאחר שלא נבחר על ידי אף קבוצה בדראפט ה-NBA{{כ}} 2019, חתם בראון על "חוזה כפול" בקבוצת פורטלנד טרייל בלייזרס. לאורך עונת הרוקי שלו שותף בתשעה משחקים בלבד ב-NBA, אולם הצטיין בליגת הפיתוח של ה-NBA כשקלע 14.5 נקודות בממוצע למשחק עבור טקסס לג'נדס.

בעונה העוקבת חתם על "חוזה כפול" באוקלהומה סיטי ת'אנדר. מתוך 36 המשחקים הראשונים של הקבוצה שותף בראון בשבעה בלבד, ותרם 3.0 נקודות בממוצע למשחק; במהלך 36 המשחקים הנותרים הפך לשחקן חמישייה קבוע, והפתיע לטובה עם ממוצעים של 9.7 נקודות ו-10.2 ריבאונדים למשחק. במשחק מול בוסטון סלטיקס, ב-27 במרץ 2021, הצטיין כשקלע 21 נקודות ואסף 23 ריבאונדים, ולמחרת הומר חוזהו בקבוצה לחוזה NBA סטנדרטי.

לקראת עונת הועבר יחד עם אל הורפורד בטרייד לבוסטון סלטיקס, תמורת קמבה ווקר ובחירת דראפט עתידית. לפני תחילת העונה, העבירה אותו בוסטון בטרייד נוסף, אל דאלאס מאבריקס, תמורת ג'וש ריצ'רדסון. ב-10 בפברואר 2022 שוחרר מדאלאס.

ב-10 במרץ 2022 חתם בראון על חוזה לעשרה ימים בקליבלנד קאבלירס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פורטלנד	|| 9 || 0 || 3.7 || 0.400 || 0.000 || 0.375 || 1.6 || 0.1 || 0.1 || 0.1 || 1.2
|- style="background-color: #EFEFEF;"		|| 
| 	|| אוקלהומה	|| 43 || 32 || 21.4 || 0.545 || 0.000 || 0.619 || 8.9 || 0.2 || 0.7 || 1.1 || 8.6
|-		|| 
| 	|| דאלאס	|| 26 || 1 || 6.5 || 0.540 || 0.000 || 0.628 || 2.3 || 0.0 || 0.1 || 0.3 || 3.1
|- style="background-color: #EFEFEF;"		|| 
| 	|| קליבלנד	|| 14 || 5 || 12.6 || 0.638 || 0.000 || 0.597 || 5.3 || 0.0 || 0.2 || 0.4 || 6.4
|-		|| 
| 	|| קליפרס	|| 34 || 1 || 8.5 || 0.635 || 0.000 || 0.458 || 4.1 || 0.1 || 0.4 || 0.4 || 4.6
|- style="background-color: #EFEFEF;"		|| 
| 	|| ברוקלין	|| 2 || 0 || 3.0 || 0.000 || 0.000 || 0.000 || 0.0 || 0.0 || 0.5 || 0.0 || 0.0
|- style="background-color:#80BFFF; font-weight:bold;"		|| 
| קריירה || 		|| 128 || 39 || 12.4 || 0.571 || 0.000 || 0.565 || 5.2 || 0.1 || 0.3 || 0.6 || 5.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:שחקני NBA שלא נבחרו בדראפט
קטגוריה:כדורסלני פורטלנד טרייל בלייזרס
קטגוריה:כדורסלני טקסס לג'נדס
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:כדורסלני דאלאס מאבריקס
קטגוריה:כדורסלני קליבלנד קאבלירס
קטגוריה:סנטרים (כדורסל)
קטגוריה:אמריקאים שנולדו ב-1999
מכיר בן יהודה

רבי מכיר בן יהודה היה רב יהודי צרפתי, שחי בסוף המאה ה-10 ותחילת המאה ה-11, יליד מץ, ואחיו של רבנו גרשום מאור הגולה.

==חייו וחיבורו==
על חייו אין לנו ידיעות מפורשות.

הוא ידוע בחיבורו "אלף בית דרבי מכיר". הספר לא השתמר, אך צוטט לעיתים קרובות על ידי רש"י, רשב"ם, אליעזר בן נתן, רבנו תם ותוספות. לפי שם הספר הוא סודר לפי סדר האלף-בית. מבין המובאות של הספר נראה שהוא היה בנוי כמעין מילון שביאר מילים קשות במשנה ובתלמוד בבלי. מספר הישר לרבינו תם נראה שגם הוכיח את דבריו. מכיר אימץ לרוב את הפרשנויות של אחיו רבנו גרשום, שהיה מורו של נתן מרומי. לעיתים הוא נבדל מאחיו בפירוש המלים, ובמקרים כאלה נתן מרומי אימץ בדרך כלל את דעתו של מכיר ולא של רבנו גרשום, אף על פי שהוא מעולם לא ציטט אותו בשמו בספר הערוך.

ניניו (מנחם בן מכיר בן מנחם בן מכיר ואחיו) כתבו בשמו את ספר "מעשה המכירי".

==לקריאה נוספת==
*אברהם גרוסמן, חכמי אשכנז הראשונים, ירושלים ה'תשמ"ט, עמ' 103–102
* אברהם גרוסמן, "בני מכיר וספרם מעשה המכירי", תרביץ כרך מ"ו, חוברת א'-ב', תשל"ז, עמ' 110–132 

== הערות שוליים ==

קטגוריה:מילונאים צרפתים
קטגוריה:יהודים צרפתים
קטגוריה:רבנים צרפתים
קטגוריה:אישים שחיו במאה ה-10
קטגוריה:אישים שחיו במאה ה-11
בן ציון חיים שלמה משולם זושא טברסקי

רבי בן ציון חיים שלמה משולם זושא טברסקי היה האדמו"ר מהורניסטייפול ורב הקהילה היהודית בדנבר, קולורדו, ארצות הברית.

== ביוגרפיה ==
נולד לאדמו"ר השלישי מהורניסטייפול, רבי יעקב ישראל טברסקי, בקרקוב בה' בתמוז ה'תרפ"ח. סבו רבי בן ציון יהודה לייב העיד עליו כשהיה בן 18 בלבד שהוא בקי בעץ חיים של רבי חיים ויטאל כמו שיהודי בקי בפסוקי 'אשרי'. למד בישיבת תורה ודעת, אצל רבי שרגא פייבל מנדלוביץ' ואצל רבי שלמה היימן שחיבבו אותו מאוד והיה שם ראש חבורת החסידים.

נשא את בתו של רבי יוסף לייפר מפיטסבורג. לאחר פטירת אביו בי' באב ה'תשל"ג מונה לממלא מקומו כצוואת אביו "אך תהילה לא-ל שיפה כח הבן מכח האב ושבני הרה"ג והצדיק הר"ר בן ציון חיים שלמה משולם זושא שליט"א כוחו יותר טוב ממני והוא בחכמתו וביראתו הקודמת ובצדקתו ידע איך לנהל ולהגביר ולהאדיר את תורת החסידות אשר ירשתי מדור דור".

הרב טברסקי כיהן כאדמו"ר במשך תשע שנים עד לפטירתו בשמחת תורה - כ"ג בתשרי ה'תשמ"ב.

נכדו רבי יעקב ישראל ניסן הוציא ספר "מלכות שלמה" ובו מקבץ מדברי תורותיו והנהגותיו. מהדורה שנייה ומורחבת של הספר יצאה לאור בליקווד, תשע"ו.

== ממשיכי דרכו ==
בנו רבי מרדכי דוב, ממלא מקום אביו כאדמו"ר מהורניסטייפול בבית מדרשו שבפלטבוש, ברוקלין, ניו יורק.

חתנו רבי שלום שכנא פרידמן, ממלא מקום וממשיך דרך חותנו כאדמו"ר מהורניסטייפול בארץ ישראל. בתחילה בשכונת סנהדריה שבירושלים, ומתשע"ח בביתר עילית.

קטגוריה:אדמו"רי בית צ'רנוביל
שלמה
קטגוריה:אמריקאים שנולדו ב-1928
קטגוריה:אמריקאים שנפטרו ב-1981
Now He Sings, Now He Sobs

Now He Sings, Now He Sobs הוא אלבום הסולו השני של פסנתרן הג'אז האמריקאי צ'יק קוריאה, אשר פורסם בדצמבר 1968, מעט אחרי יציאת אלבומו הראשון, Tones for Joan's Bones. בשנת 2002 יצא מחדש כתקליטור על ידי חברת Blue Note יחד עם רצועות בונוס שהוקלטו בשנת 1975.

== הפקה ==
האלבום הוקלט על ידי הטריו-ג'אז של קוריאה, שהורכב ממנו כפסנתרן וכסולן, הבסיסט מירוסלאב ויטוס, והמתופף רוי היינס. כל הרצועות מורכבות מהמבנה הקלאסי של סטנדרט ג'אז, כאשר גוף השיר (Head) הוא המנגינה החוזרת על עצמה, אותה כתב לרוב קוריאה, בתחילת השיר ובסופו, כאשר באמצעו מתחוללים סבבי אלתורים של חברי ההרכב. בעוד שחלק מהאלתורים מורכבים מתבניות קבועות וקלאסיות, באלבום קיימים גם אלתורים חופשיים רבים בהם אין חוקיות קבועה.

בגרסת התקליטור התפרסמו שתי רצועות בונוס, האחת היא גרסת כיסוי לשיר "Pannonica" מאת ת'לוניוס מונק, והקטע "My One and Only Love" של קוריאה.

בשנת 1999 הוענק לסינגל "Now He Sings, Now He Sobs", שעל שמו נקרא גם האלבום, פרס היכל התהילה של הגראמי.

== רשימת רצועות ==

== משתתפים ==
* צ'יק קוריאה - פסנתר
* מירוסלב ויטוש - בס
* רוי היינס - תופים
* סאני לסטר - מפיק

== קישורים חיצוניים ==

* [https://www.allmusic.com/album/now-he-sings-now-he-sobs-mw0000199392 ביקורת על האלבום] באתר AllMusic
* [https://www.discogs.com/Chick-Corea-Now-He-Sings-Now-He-Sobs/release/1571446 סיקור האלבום] באתר Discogs
* [https://open.spotify.com/album/7wKVcBB5SgqVX3Cj3LPllE האזנה לאלבום] בשירות הזרמת המדיה Spotify

== הערות שוליים ==

קטגוריה:אלבומי 1968
קטגוריה:צ'יק קוריאה
Is (אלבום)

Is הוא אלבום האולפן השלישי של הפסנתרן האמריקאי צ'יק קוריאה, שפורסם בשנת 1969 על ידי חברת Solid State . בשנת 2002, חברת Blue Note Records פרסמה מחדש את כל הרצועות מאלבום זה, בנוסף למספר רצועות בונוס. זהו אלבום ג'אז ופיוז'ן, אשר הוקלט על ידי קוריאה ומספר נגנים נוספים, שחלקם ילוו אותו עוד שנים רבות באלבומיו.

האלבום מורכב מארבעה קטנים, שהראשון בהם הוא "Is", כשם האלבום, האורך כמעט חצי שעה. מלבד הקטע השני, "Jamala", שמות הקטעים יחדיו מרכיבים את הביטוי "This Is It" ("זהו זה"), כאשר האחרון, שנושא את שם המילה האחרונה בצירוף, אורך חצי דקה בלבד, ו"סוגר" את האלבום.

== רשימת רצועות ==

== משתתפים ==

* צ'יק קוריאה - פסנתר, פסנתר חשמלי
* וודי שו - חצוצרה
* בני מאופין - סקסופון טנור
* הוברט לואס - חליל, חליל פיקולו
* דייב הולנד - קונטרבס
* ג'ק דז'ונט - תופים
* הוראס ארנולד - כלי הקשה

== הערות שוליים ==

קטגוריה:אלבומי 1969
קטגוריה:צ'יק קוריאה
Sundance

Sundance הוא אלבום האולפן הרביעי שהוקלט על ידי צ'יק קוריאה, אף שיצא שביעי, אחרי האלבומים The Song of Singing ו-A.R.C. הוא הוקלט בשנת 1969 אך לא נערך ופורסם עד 1972 עת הונפק והופץ על ידי חברת התקליטים Groove Merchant<ref>[http://www.jazzlists.com/SJ_Label_Groove_Merchant_2200.htm Jazzlists: Groove Merchant Records 2200 Series], accessed March 26, 2018</ref>. בשנת 2002, חברת התקליטים Blue Note הוציאה מחדש את כל הקלטותיו של קוריאה משנת 1969 על גבי תקליטורים, כולל "Sundance", לצד הרצועות מהאלבומיו הקודמים של קוריאה.

האלבום מכיל ארבעה קטעי ג'אז ארוכים (בין 7 ל-10 דקות כל אחד), שנכתבו על ידי קוריאה. ההרכב עמו הקליט קוריאה את האלבום הוא אותו אחד שעמו הקליט את אלבומו הקודם, "Is".

== רשימת השמעה ==

#

== משתתפים ==
* צ'יק קוריאה - פסנתר
* הוברט לואס - חליל, חליל פיקולו
* בני מאופין - סקסופון טנור
* וודי שו - חצוצרה
* דייב הולנד - גיטרה בס
* ג'ק דז'ונט - תופים
* הוראס ארנולד - כלי הקשה

== הערות שוליים ==

== קישורים חיצוניים ==
* [https://www.allmusic.com/album/sundance-mw0000037902 ביקורת על האלבום] באתר AllMusic
* [https://www.discogs.com/Chick-Corea-Sundance/release/2733371 מידע על האלבום] באתר Discogs
* [https://open.spotify.com/album/0iBLVuS7bSoYJSC1Q5IgPU האזנה לאלבום] בשירות הזרמת המדיה ספוטיפיי

קטגוריה:אלבומי 1972
קטגוריה:צ'יק קוריאה
פורד F-150 לייטנינג

פורד F-150 לייטנינג (באנגלית: Ford F-150 Lightning) היא מכונית חשמלית במרכב טנדר, בעלת ארבעה מקומות ישיבה, שמיוצרת על ידי פורד מ-26 באפריל 2022<ref></ref>. היא הוצגה ב-19 במאי 2021<ref></ref>. ה-F-150 לייטנינג מהווה את הגרסה החשמלית של פורד F-150, הטנדר הנפוץ והנמכר ביותר באמריקה.

== היסטוריה ==
בתערוכת הרכב של דטרויט בינואר 2019 הודיעה פורד כי בכוונתה לייצר טנדר חשמלי מלא<ref></ref>.

ביולי 2019 החלה לבדוק אבות טיפוס שנבנו על בסיס שלדת ה-F-150. במבחן הגיעו לשיאם אבות הטיפוס כי גררו משקל של 570,000 ק"ג על מסילות<ref></ref>.

פורד חשפה את ה-F-150 לייטנינג ב-19 במאי 2021<ref></ref> והודיעה כי בכוונתה להתחיל את הייצור באביב 2022<ref></ref>. ביומיים הראשונים לאחר החשיפה קיבלה פורד למעלה מ-44,000 הזמנות למכונית<ref></ref><ref></ref>, וארבעה ימים לאחר החשיפה קיבלה עוד 25,000 הזמנות<ref></ref>.

== עיצוב ==
מבט אחורי
העיצוה החיצוני והפנימי כמעט ולא השתנה מה-F-150, בפנים המכונית ישנם כמה פריטים "שנלקחו" מהפורד מוסטנג מאך-אי, כדוגמת מסך המגע המשדר את המולטימדיה בקוטר של 12 אינץ' עד 15.5 אינץ'. לוח מחוונים דיגיטלי בקוטר 12.3 אינץ'. בקדמת המכונית במקום מנוע בנזין שאין במכונית שמה פורד תא מטען גדול בנפח 400 ליטר.

== מפרט טכני ==
ה-F-150 לייטנינג משווקת עם שתי מערכות הנעה<ref></ref>.
* שני מנועים חשמליים המספקים 452 כ"ס ומומנט מרבי של 107.1 קג"מ. סוללת ליתיום יון בקיבולת 125 קוט"ש שתספק טווח נסיעה חשמלי של 370 ק"מ. בגרסה הזאת התאוצה מ-0 ל-100 קמ"ש אורכת 4.5 שניות.
* שני מנועים חשמליים המספקים 580 כ"ס ומומנט מרבי של 107.1 קג"מ. סוללת ליתיום יון בקיבולת 170 קוט"ש שתספק טווח נסיעה חשמלי של 480 ק"מ. בגרסה הזאת התאוצה מ-0 ל-100 קמ"ש אורכת 4.0 שניות.
שקע הטעינה

=== טעינה ===
טעינה מהירה בהספק של עד 150 קילוואט מאפשרת טעינה של 15% עד 80% בזמן של 44 דקות בגרסת הטווח הבסיסי ו-41 דקות בגרסת הטווח הארוך. דגם הטווח הסטנדרטי מצויד במטען פנימי של 11.3 קילוואט ודגם הטווח הארוך מצויד במטען פנימי של 19.2 קילוואט. טעינה ביתית במטען AC מאפשרת טעינה של הסוללה (15% עד 100%) בזמן של 10 שעות או 8 שעות.

== ראו גם ==

* טסלה סייברטראק
* ריביאן R1T

== קישורים חיצוניים ==

== הערות שוליים ==

F-150 לייטנינג
F-150 לייטנינג
קטגוריה:מכוניות חשמליות
קטגוריה:טנדרים
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2021
יומנה של עקרת בית עצבנית

יומנה של עקרת בית עצבנית (באנגלית: Diary of a Mad Housewife) הוא סרט קולנוע אמריקאי משנת 1970, בבימויו של פרנק פרי, עם ריצ'רד בנג'מין, קארי סנודגרס ופרנק לנגלה בתפקידים הראשיים.

התסריט מבוסס על הרומן "יומנה של עקרת בית עצבנית" מאת סו קאופמן (1967).

==תקציר העלילה==
ג'ונתן בלסר (ריצ'רד בנג'מין) הוא עורך דין ניו יורקי. הוא נשוי לטינה (קארי סנודגרס) ולהם שתי בנות.

הוא מתייחס לאשתו כמשרתת, מעליב ומגמד אותה על מראה גופה ומבייש אותה בפני הבנות. הוא רוצה להתקדם בסולם החברתי ובטוח שיש לו כישורים רבים שלא מיצה וכי אשתו עומדת בדרכו ולא עוזרת לו.

טינה היא אישה כנועה ומקבלת בשקט ובהכנעה את כל ההשפלות של בעלה.

באחת המסיבות של החברה הגבוהה שג'ונתן משתדל להיות מוזמן, היא פוגשת את הסופר ג'ורג' פרגר (פרנק לנגלה) שמנסה להתחיל איתה אך היא דוחה אותו מפני שהיא אישה נשואה.

ג'ונתן רוצה להוכיח את כישורי המסחר שלו ומשקיע כמעט את כל כספו ביקב בצרפת וכן מתכנן בביתו מסיבה יקרה לאנשי החברה הגבוהה וממנה את טינה להיות אחראית על המוזמנים.

לטינה "נשבר" מבעלה הרודני והיא מוצאת מפלט במיטתו של ג'ורג' שמתייחס אליה כמו לכל שאר הנשים שכרוכות אחריו.

לבסוף מתוודה ג'ונתן שכל כספם הלך לאיבוד בהשקעה בכרם וכי היו לו יחסים עם אישה אחרת ומצבו הנפשי מעורער וזה משפיע על הופעותיו בבית משפט. טינה לא כועסת עליו אבל לא מגלה לו על יחסיה עם ג'ורג'. ג'ונתן מעריך זאת ורוצה לפתוח דף חדש ביחסיהם.

לבסוף רואים את טינה בטיפול קבוצתי כשכל אחד מייעץ לה אחרת. בין המייעצים גם השחקן פיטר בויל.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ריצ'רד בנג'מין
|ג'ונתן בלסר
|
|-
|קארי סנודגרס
|טינה בלסר
|
|-
|פרנק לנגלה
|ג'ורג' פרגר
|סופר
|}

==פרסים==
*מועמדות לפרס אוסקר לשחקנית הטובה ביותר - קארי סנודגרס
*פרס גלובוס הזהב לכוכבית החדשה של השנה - קארי סנודגרס
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ריצ'רד בנג'מין
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קארי סנודגרס
*מועמדות לפרס גלובוס הזהב לכוכב החדש של השנה - פרנק לנגלה
* פרס ה-National Board of Review לשחקן המשנה הטוב ביותר - פרנק לנגלה
* מועמדת ה-National Board of Review לסרט הטוב ביותר

==קישורים חיצוניים==

*[https://www.youtube.com/watch?v=L4kOSCEZgu4&t=13s יומנה של עקרת בית עצבנית], באתר יוטיוב
*[https://www.tcm.com/tcmdb/title/73076/diary-of-a-mad-housewife/#overview מדריך לעקרת בית עצבנית], באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי אולפני יוניברסל
קטגוריה:פמיניזם בקולנוע
אמריקה: הסרט

אמריקה: הסרט (באנגלית: America: The Motion Picture) הוא סרט פרודיה קומי-מדע בדיוני מונפש למבוגרים משנת 2021, המבוסס באופן רופף על קורות חייהם של האבות המייסדים של ארצות הברית ועל המהפכה האמריקאית, שבוים על ידי מאט תומפסון ונכתב על ידי דייב קאלהם. הסרט, שמדורג בדירוג R, עלה לשידור בשירות הזרמת המדיה של נטפליקס ב-30 ביוני 2021.

==תקציר העלילה==
בעולם ובציר זמן חלופי, הנשיא ג'ורג' וושינגטון ואנשיו יוצאים למלחמה על מנת להציל את מדינתם מידי הבריטים ולשחררה לחופשי.

==צוות המדבבים==
* צ'נינג טייטום – ג'ורג' וושינגטון
* ג'ייסון מנטזוקאס – סם אדמס
* אוליביה מאן – תומאס אדיסון, גרסה נשית המבוססת באפן רופף על דמותו של תומאס אדיסון.
* בובי מויניהן– פול רוויר
* ג'ודי גריר – מרתה וושינגטון, אשתו של ג'ורג'.
* ויל פורטה – אייב לינקולן
* ראול טרוחיו – ג'רונימו
* קילר מייק – הנפח
* סיימון פג – המלך ג'יימס
* אנדי סמברג – בנדיקט ארנולד

==הפקה==
במרץ 2017, הודיעו פיל לורד וכריסטופר מילר על הפקת סרט אנימציה מקורי עבור נטפליקס, שידורג בדירוג R ויעסוק באופן רופף ובעל חירויות נרטיביות במהפכה האמריקאית ובקורות חייהם של האבות המייסדים של אמריקה, לצדם של ויל אלגרה, מאט תומפסון, אדם ריד, צ'נינג טייטום, ריד קרולין ופיטר קירנן. עוד נמסר כי את התסריט יכתוב התסריטאי דייוויד קאלהם ועל בימוי הסרט יהיה אמון תומפסון, בפרויקט הביכורים שלו כבמאי.

==קישורים חיצוניים==
* 

==הערות שוליים==

קטגוריה:סרטי הנפשה אמריקאיים
קטגוריה:סרטי מדע בדיוני אמריקאיים
קטגוריה:סרטי קומדיה אמריקאיים
קטגוריה:סרטי אנימציה של נטפליקס
קטגוריה:המהפכה האמריקאית
קטגוריה:סרטי היסטוריה חלופית
ינה ארנסט (עיתונאי)

ינה מיקשה ארנסט (בהונגרית: Ernst Jenő Miksa; בוטין, 12 בינואר , 1885 – בודפשט, 26 בפברואר 1944)<ref></ref> היה עיתונאי, סופר יהודי-הונגרי, קצרן.

==קורות חיים==
ינה ארנסט נולד במשפחה יהודית כבנם של בנם של יוז'ף ארנסט ושל שרולטה גרין (1865–1936). הוא למד, בין היתר, קצרנות בשיטת גבלסברגר-מרקוביץ' בגימנסיה הריאלית המלכותית ההונגרית הראשית בטימישוארה ולאחר מכן קיבל תואר בשפות הונגרית-גרמנית וצרפתית באוניברסיטת בודפשט (כיום אוניברסיטת אטווש לוראנד). הוא השתתף במספר תחרויות קצרנות וכתב באותה מידה בכל שלוש השפות, דבר שהוא נדיר ביותר. הוא היה חבר באגודת הקצרנים. עסק גם בתולדות הקצרנות (היסטוריון). הוא היה עובד קבוע של סוכנות הידיעות ההונגרית (מילולית: משרד הטלגרף ההונגרי) וגם כתב של "המודיע של בודפשט".

אשתו, ינקה קיטהיי (1895–1966), הייתה מורה לפסנתר, בתם של מיקשה קיטהיי, מדפיס בבית דפוס וסוחר ספרים, ושל גיזלה דויטש, אותה נשא ב-3 ביולי 1932 בבודפשט.<ref></ref>

ינה ארנסט הובא למנוחת עולמים בבית הקברות היהודי ברחוב קוזמה בבודפשט (30 א-17–44).

== עבודותיו העיקריות ==
* חייו ומשמעותו ההיסטורית בקצרנות של אדולף פריני (בודפשט, 1932)
* חייו, תקופתו ותפקידו בתולדות הקצרנות של בלה ויקאר (בודפשט, 1941)

== לקריאה נוספת ==
* [https://opac-nevter.pim.hu/en/record/-/record/PIM78264;jsessionid=9B60A00E31F8454452FB446ED929C571 נתוניו] במאגר מוזיאון הספרותי פטפי
* פאל גויאש: חייהם ויצירותיהם של סופרים הונגרים
* [http://mek.oszk.hu/00300/00355/html/ABC03609/03900.htm לקסיקון ביוגרפי הונגרי]. עורכת אגנש קניירש

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עיתונאים שנספו בשואה
קטגוריה:סופרים ומשוררים שנספו בשואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1885
קטגוריה:הונגרים שנפטרו ב-1944